°kadanse nou se prezans total/ °danse vers notre pleine présence/ ° our dances to mindful presence/
Kadanse Prezans Total Nou
Danse et pleine présence
Dances and Mindful Presence
Onè: Kadanse Prezans Total Nou > Kadanse tradisyon ekri pa Turenne Joseph (Tilarenn)
Richès kadanse tradisyon simaye sou tout planèt la, temwanyaj kijan chak pèp kadanse, depi sou rit seremoni pou rive nan rit popilè, fòlklò ak pwofesyon danse.
Medam yo ap kadanse sou rit tradisyon karayib sou kadans flit Annie-Laure Carole
Tradisyon kadanse nou se yon fason ekstraòdinè pou nou vwayaje nan lemonn, pou nou dekouvri trezò rit chak kilti epi jwi lajwa fondas kadans nou, depase tan, an amoni ak chak pèp.
Depi nan kadanse tradisyon pèp Aborijèn, Karayib, Amerik disid, rive nan pèp Afriken, Aziatik, Endyen epi pèp Ewòp, Mediterane, Mwayen-Oryan...
Nenpòt ki kote w gen santiman pou w ale, pran tou le 7 sans ou avè w, byen pare pou w plonje nan nanm kadans, langaj Bondye ki montre fondas natirèl kominikasyon ki toujou vre, aklè.
Sa se verite tout bon... Ou gen pou jwi lajwa depase tan!
Eske ou remake kijan mo kadanse a inivèsèl epi gen mizik?
Kadanse natirèlman pote enèji mouvman ak konsyans epi bay yon regà sajès lavi sou konpleksite tout sitiyasyon, kit se nenpòt kichoy, detant ou bagay serye...
...tankou kadans manje, kadans lanmou, kadans biznis...
Soti Lès ale nan Lwès, rive nan Sid epi nan Nò sou latè a, kadanse nou deploye isit la pou nou pran bèl plezi ak kadanse tradisyon lemonn antye sou kadans valè tan lontan epi jodi-a ak defi yo nan modènite, atravè rasin kadanse sanzèt yo.
Men kèk ekzanp kote n ap vwayaje nan lemonn, ak yon ti jòf sou sa ki fè chak kadans inik.
Kadanse Ayiti nan Karayib
Kadanse tradisyon Ayiti, se yon plaj dekouvèt rit ki soti nan rasin vodou epi aborijèn.
Li kenbe anpil fòs enèji espirityèl li.
Enflyans lemonn modèn vin bay fòlklò ki pran enspirasyon nan mouvman rasin vodou a.
Kadanse Mexico nan Amerik
Kay endijèn Aztek kadanse pèp la eksprime sik lavi epi kadanse klas elit te asosye ak relijyon.
Kadanse klas elit yo ki kore ak diyitè relijyon yo ep dirijan pèp la vin elimine nèt.
Kadanse pèp la kenbe fòs, vin depase sik lavi pou yo eksprime reyalite sosyal tout kote nan Mexico, avèk enfliyans Ewòp epi eritaj Lafrik.
Kadanse Larisi nan kilti Slav
Balè nan kilti Larisi se yon synbòl mondyal devlopman ekselans nan pwofesyon danse.
Kadanse tradisyon peyi a entegre nan kilti Larisi depi premye jou timoun lekòl.
Kadanse pèp la se rasin solid.
Kadanse Almay nan Ewòp
Kadanse tradisyon nan kilti Almay toujou prezan nan festival epi nan koutim sik lavi a. Konsa tou, kadanse pèp Almay travèsè fò nan peyi vwazen tankou Otrich, Ongri epi Danib.
Kadanse pèp Almay se baz enfliyans valz vyenwaz, teyat vèvèy kadanse epi kadanse modèn nou.
ONÈ ! Mwen se Turenne / Tilarenn ! Nou nan pataj sou byennèt inivèsèl ak lafòm total entegral. Nou jwenn yo sou kadans pwisans prezans total nou nan swen tèt nou pou konkèt tèt nou. Nou kadanse lanmou, lajwa mouvman ak konsyans pou ekilib epi amoni alawonnbadè.
Tout bagay kadanse paske lavi se kadans. Kadans se mouvman. Mouvman se lavi. Mouvman ak konsyans se sous ekilib ak amoni depase tan sou kadans pwisans prezans total nou.
Fokis Enèji vital mwen pou nou: kadanse Lanmou ak Respè alenfini.
Nou ede nou pou nou toujou edike tèt nou pou nou vibre ak prezans total nou sou kadans mouvman ak konsyans. Nou ede nou soutni kominote nou nan respekte esans pwisans swen tèt nou pou konkèt tèt nou. Nou ede nou pou nou toujou konpayon ki merite konfyans tout moun nan lidèchip pou nou kenbe angajman nou djanm.
Nou ede nou louvri chemen pou pitit fi ak pitit gason nou yo byen nan kò, lespri, tèt ak nanm. Konsa n ap jwi richès lavi a ak entegrite epi kite eritaj lespri lanmou ak abondans pou tout jenerasyon.
Kadanse nou se mwayen senp epi aksesib depi toujou pou prezans total nou ak enèji vital konsyans mouvman nou: kominikasyon ak lanmou inivèsèl epi onèt asire.
Mwen renmen kadans nou paske...
Apr 16, 19 10:14 PM
from densenshus.com Diving deep into dance of the African Diaspora (Africans outside of Africa, by voluntary or forced migration), in between stereotypes, masks, colonial judgement, hegemony, and the…
Mar 29, 19 05:12 PM
...Kadanse pwisans prezans total ou nan swen tèt ou pou konkèt tèt ou ak lanmou, lajwa mouvman ak konsyans pou ekilib epi amoni alawonnbadè...